**01 – 313 – 99**

**משפט מנהלי**

# מועד א' התשע"ג

עו"ד חגית ברסטל - גינת

### הנחיות כלליות

1. משך המבחן 2.5 שעות.

2. ניתן להשתמש בכל חומר עזר.

3. אורך המבחן מוגבל למחברת בחינה אחת, אין לכתוב משני צידי הדף. בחינה חורגת לא תיבדק.

**יש לנמק את התשובות**

#### בהצלחה

שאלה ראשונה

בהתאם לחוק, הממונה על מחירי מוצרים בפיקוח מתמנה לכהונה בת שלוש שנים.

במסגרת תפקידו אחראי הממונה לקביעת מחירי המקסימום של מוצרים הנמצאים, על פי החלטת ממשלה, בפיקוח.

דן לוי התמנה כממונה בשנת 2005. בשנת 2008 הוארכה כהונתו בחצי שנה על פי החלטת השר הממונה, כדי שמינוי ממונה חדש לא יתבצע סמוך לבחירות לכנסת.

מאז ועד היום המשיך מר לוי לפעול בתפקידו ללא כל החלטה נוספת ביחס למשך כהונתו.

 במהלך שנת 2012, נערכה ביקורת על ידי יחידת הפיקוח, על מנת לאתר בעלי עסקים הפועלים בניגוד לחוק. יוסי כהן, בעל חנות בה נמכרים מוצרים בפיקוח, מכר מוצרים במחיר גבוה ממחיר המקסימום שנקבע על ידי הממונה. בהליך המשפטי שננקט נגדו טען יוסי כי החלטות הממונה אינן מחייבות אותו מאחר והממונה פעל שלא בסמכות. לדבריו מזה שנים הוא מתעלם מהוראות הממונה מאחר ואלו חסרות סמכות. עוד ציין יוסי כי התעלם מהוראות הממונה מאחר והמחירים המקסימליים אותם קבע אינם הגיוניים ואינם הולמים את תנאי המסחר המקובלים.

בנוסף טען יוסי כי הפקחים הגיעו אל חנותו מאחר והחנות שבבעלותו מתחרה בחנות סמוכה השייכת לאביו של אחד מהפקחים.

1. דונו בטענותיו של יוסי.
2. כיצד תשתנה תשובתך (אם בכלל), לו השר הממונה אצל את הסמכות לדן לוי לאחר שפקעה תקופת כהונתו?
3. בעקבות פרסום ההליך המשפטי, החלו בעלי עסקים שנקנסו בעבר לפנות אל בית המשפט בבקשה לבטל את הקנסות שנתנו להם בשל חוסר סמכות. בתגובה החליטה הממשלה, שחששה מהעלויות הכספיות הצפויות בשל פניות אלו, להאריך רטרואקטיבית את כהונתו של דן לוי.

חוו דעתכם על צעד זה.

שאלה שניה.

ועד ראשי ישובי עמק הירדן החליטו לפנות לערכאות בבקשה כי עבודות לסלילת מסילת רכבת בסמוך ליישוביהם ייפסקו לאלתר וכי המצב בשטח הסמוך לביתם יושב לקדמותו.

לטענתם התוואי המתוכנן פוגע באופן בלתי הפיך בשטחים החקלאיים של יישוביהם, ובכך מסב להם נזק כלכלי חמור.

העתירה הוגשה כחודש לאחר שהחלו העבודות בשטח מאחר וראשי הישובים היו עסוקים בתיקון הנזקים שנגרמו באזורם עקב הגשמים העזים.

מן העתירה עולות העובדות הבאות:

* בזמן תכנון התוואי המתכננים לא היו מודעים לשימושים החקלאיים בקרקעות הנדונות..
* העובדה כי נעשות פעולות לתכנון התוואי לא פורסמה כך תושבי הישובים הסמוכים לא יכלו להציג את התנגדותיהם.
* התוואי המתוכנן מסומן בשטח ונעשו פעולות שונות לכל אורכו.

תושבי הישובים שליד ביתם עובר התוואי המתוכנן פגשו בעבר את המודדים שעסקו בסימון התוואי המתוכנן. כאשר נשאלו המודדים למעשיהם הם ענו כי הם עוסקים במדידות עבור צה"ל. אחד מראשי הישובים הנמצא גם הוא ברשימת העותרים, פנה אותה עת לצה"ל, בצה"ל נמסר לו כי העבודות הנדונות לא נעשות מטעמו. הוא שכח לספר על כך לחבריו ונזכר בכך רק לאחר שהעבודות החלו.

* היוזמה לסלילת מסילת הרכבת יצאה מהמשרד לקידום השלום האזורי. בדיון בממשלה בנושא התנגדו שרי התחבורה והתשתיות לפרויקט בטענה כי אינו נחוץ עניינית ורק יוביל לבזבוז כספים. משהתחייב השר לקידום השלום האזורי כי הכסף לסלילת מסילת הרכבת יגיע כתרומה מהאיחוד האירופי, הסירו השניים את התנגדותם.

א. דונו בשאלות המשפטיות השונות העולות מן המתואר

ב. מהן אפשרויות הפעולה העומדות בפני ביהמ"ש (יש כמובן לנמק את התשובה)

ג. הניחו כי שנה לפני שהחלו העבודות, בפגישה מקצועית שנערכה בין ראשי הישובים לבין מנכ"ל משרד החקלאות, התחייב המנכ"ל כי הוא והמשרד כולו, לא יתנו ידם לאף תוכנית הפוגעת בהיקף השטחים החקלאיים בעמק הירדן.

כיצד תשפיע (אם בכלל), עובדה זו על התשובות בחלקים הקודמים?

**01 – 313 – 99**

**משפט מנהלי**

# מועד ב' התשע"ג

עו"ד חגית ברסטל - גינת

### הנחיות כלליות

1. משך המבחן 2.5 שעות.

2. ניתן להשתמש בכל חומר עזר.

3. אורך המבחן מוגבל למחברת בחינה אחת, אין לכתוב משני צידי הדף. בחינה חורגת לא תיבדק.

**יש לנמק את התשובות**

#### בהצלחה

שאלה ראשונה

ראש המועצה המקומית יפה נוף, הנמצאת במרכז הארץ, הגיש עתירה כנגד שר השיכון כי העבודות להכשרת שטחים נרחבים לבניית שכונות חדשות בישוב תפסק.

ראש המועצה אינו מעוניין בהקמת שכונות חדשות מאחר ואלו יפגעו במעמדה של המועצה כמועצה יוקרתית בה מתגוררות אוכלוסיות מבוססות.

העתירה הוגשה לאחר חודשיים מהיום בו התקבלה החלטת הממשלה על הכשרת קרקעות סמוך לישובים קיימים כדי לבנות שכונות חדשות לזוגות צעירים, כדי להוזיל את מחירי הדירות.

מן העתירה עולות העובדות הבאות:

- בשטח הגובל בשטח המיועד לשכונה החדשה התגלה אתר ארכיאולוגי המכיל ממצאים מיוחדים ונדירים. המועצה מפתחת את האזור כדי להקים פארק ארכיאולוגי שימשוך מבקרים רבים, (וישפר את מצב התעסוקה במועצה). העבודות הנדרשות להכשרת הקרקע לבניה יפגעו בצורה משמעותית באפשרות להקים פארק ארכיאולוגי, מאחר וייצרו בעיות נגישות לאתר המתכונן.

- בזמן החפירות באתר הצהיר שר החינוך כי מדובר באתר משמעותי וכי על כל תלמידי המדינה לבקר באתר זה. השר הוסיף כי הוא ייסד תוכנית ביקורים שנתית של תלמידי מערכת החינוך באתרים ארכיאולוגים שתכלול גם ביקור באתר המדובר.

- בדיון שהתקיים בממשלה כמה חודשים לפני שהתחילו העבודות המתוארות, הכריז ראש הממשלה כי בניה לזוגות צעירים צריכה להתבצע בגליל ובנגב ולא במרכז הארץ, כדי לחזק את הפריפריה.

- במועצה המקומית השכנה, גבעת הסביונים, לא נבנים שיכונים חדשים, עקב לחציו של ראש המועצה, שהינו חבר פעיל ומוכר במפלגה אליה משתייך שר השיכון.

א. דונו בשאלות המשפטיות השונות העולות מן המתואר .

ב. מהן אפשרויות הפעולה העומדות בפני ביהמ"ש (יש כמובן לנמק את התשובה)

ג. הניחו כי הושגה פשרה בין הצדדים לעתירה.

עמותת בית נאמן, עמותה המאגדת זוגות צעירים מחוסרי דיור, שלא הייתה מרוצה מהסכם הפשרה החליטה לעתור אף היא בעניין זה. דונו בשאלות המשפטיות העולות מעובדה זו .

שאלה שניה

בעקבות העלייה בהיקף ירידת השלג והברד במדינת ישראל החליט השר לאיכות הסביבה ליזום הקמת רשות לאומית לשימור מקורות מים..

השר לאיכות הסביבה, העסוק בפעילות מפלגתית – פוליטית בשל הבחירות הקרובות, אצל את כל סמכויותיו בנושא למנכ"ל משרדו.

המנכ"ל, שחש כי אין ביכולתו להתמודד עם המשימה המורכבת, פנה לחברו מנוער, פרופסור כהן, ראש המחלקה למקורות מים באוניברסיטה מובילה בארצות הברית, שיבוא לסייע לו.

פרופסור כהן, שהתלהב לעזור בנושא זה, הציע כי כדאי למנות מספר אנשים כחברים במועצה אקדמית מלווה לרשות החדשה. הפרופסור הציע את למנות כחברי המועצה מספר מעמיתיו המתגוררים בארץ. המנכ"ל אסיר התודה, מיהר לאמץ את כל המלצות חברו.

המועצה האקדמית החליטה כי יש צורך להקים מאגרי מים חדשים. לשם כך החליטה מועצה לפרסם מכרז להקמת מאגרים חדשים.

השר, שרצה לנצל את ההזדמנות לקדם את פעילותו הפוליטית בקליטת עולים חדשים הודיע כי בכל מכרז שיצא מטעם משרדו חייב להופיע תנאי כי תינתן עדיפות לחברה המעסיקה לפחות 1/4 מעובדיה הם עולים חדשים.

בשל תנאי זה זכתה במכרז חברת "החופר", החברה היחידה מבין החברות המתמודדות המעסיקה עולים חדשים.

חברת "המישור", שהפסידה במכרז, שהפסידה במכרז, החליטה לפנות לערכאות בקשר להליכי המכרז.

מהעתירה עולות העובדות הבאות:

* לחברת "המישור" ניסיון רב שנים בהקמת מאגרי מים. לחברת "החופר" אין שום ניסיון בהקמת מאגרי מים אלא רק בעבודות קטנות ופשוטות.
* מנהל העבודה בחברת "החופר" הינו גיסו של אחד מחברי המועצה האקדמית.
* מזכירת הועדה, המקורבת אישית לאחד מבכירי חברת "החופר", העלימה מסמכים מהצעת חברת "המישור" בטרם התנהל דיון בהצעתה בועדת המכרזים.
1. דונו בשאלות המשפטיות העולות מן המתואר.

ב. שר האוצר, יריבו הפוליטי של השר לאיכות הסביבה, והמוסמך (מכוח החלטת ממשלה), לטפל בכל ההחלטות הדורשות הקצאת משאבים חריגה, החליט ליטול את סמכויותיו של המנכ"ל ולטפל בהליכי המכרז בעצמו. דונו בהשלכות המשפטיות של החלטה זו.

1. חברת "המישור" מתלבטת לאיזו ערכאה עליה לפנות. מהי עצתכם לה ?

**01 – 313 – 99**

**משפט מנהלי**

# מועד א' התש"ע

עו"ד חגית ברסטל - גינת

### הנחיות כלליות

1. משך המבחן 2.5 שעות.

2. ניתן להשתמש בכל חומר עזר.

3. אורך המבחן מוגבל למחברת בחינה אחת, אין לכתוב משני צידי הדף. בחינה חורגת לא תיבדק.

**יש לנמק את התשובות**

#### בהצלחה

שאלה ראשונה (40%)

מדינת ישראל החליטה לחלק לאוכלוסיה ערכות מגן כדי להתמודד עם איומים בטחוניים לא קונבנציונלים.

כדי לבצע את החלוקה החליט שר הבטחון במהלך שנת 2008 על הקמת חברה שתבצע את החלוקה. שר הבטחון מינה ועדה מיוחדת של אנשי המשרד, יחד עם גורמים מזרועות הבטחון השונים, שהקימו יחד, בשנת 2009, את חברת "רקיעי הפלדה". שהחלה בחלוקת ערכות המגן ועוסקת בכך כבר יותר מחצי שנה.

כנגד פעולתה של חברת "רקיעי הפלדה" הוגשו העתירות הבאות:

1. עתירת חברת "שמי ברזל". החברה טוענת כי הקמת חברת "רקיעי הפלדה" היתה שלא כדין מאחר וכל ראשי החברה הינם חברי מרכז המפלגה בה חבר שר הבטחון.
2. עתירת חברת "נשמרה" הטוענת כי ההחלטה על הקמת החברה היתה פסולה מאחר והגורמים שהחליטו על הקמת החברה מינו את עצמם למשרות ניהוליות בחברה.
3. עתירת תושבי הישוב הערבי אום אל קנטיר הטוענים כי בקשותיהם לקבל ערכות מגן מהחברה נדחו בטענה כי מאחר והם ישוב ערבי הם אינם נתונים לאיום לא קונוונציונלי.
4. עתירת תושבי גבעת נעצוצים, השוכנת ממזרח לקו הירוק בטענה כי הם אינם מקבלים ערכות מגן לבתיהם, כמו תושבי מרכז הארץ מאחר ועובדי החברה לא מסכימים להגיע לישובם בטענה כי הדרך אליו מסוכנת.

דונו בעתירות השונות ובשאלות העולות מהן.

שאלה שניה (60%)

כדי לעודד את ה תקין ולקדם את בריאות האוכלוסיה החליט שר הבריאות לדאוג לפיתוח תוכניות \*\*\*\*\*\*\*\*\*\*\*\*\*\*\*\*\*\*\*\*\*\*.

כדי לממש החלטה זו החליט השר לתקן את תקנות התכנון והבניה כך שיחייבו סלילת מסלול הליכה (או מסלול רכיבה על אופניים) בסמוך לכל כביש חדש שנסלל. עוד החליט השר כי יופחתו המכסים והמיסים השונים על אופניים, נעלי ספורט ובגדי ספורט. כדי לבצע החלטה זו הורה שר הבריאות למהל רשות המיסים שעליו לנקוט בפעולות הנחוצות כדי לבצע צעדים אלו.

בנוסף מינה השר ועדת מומחים בתחום הספורט והודיע להם כי עליהם להוציא הנחיות בדבר הפעילות הספורטיבית המומלצת לילדים. השר הודיע לועדה כי כל המלצותהם יאומצו ויחייבו את כל התלמידים במערכת החינוך.

1. דונו בשאלות המשפטיות העולות מן המתואר לעיל.
2. כיצד היתה משתנה תשובתך אילו ההחלטות המתוארות לעיל היו מתקבלות על ידי ועדת השרים למן קידום בריאות הציבור, ועדה שמונתה על ידי הממשלה כדי לפעול לקידום הבריאות.
3. דוד, יבואן גלגליות ("סקטים"), הסובל מירידה משמעותית במכירות מוצריו מאז הופחתו המכסים על האופנים, עותר כנגד החלטת השר.

לטענתו המכסים על אופניים הופחתו בגלל שיבואני האופניים "הציפו" את לשכת השר בחומר מדעי המוכיח לכאורה את תרומת הרכיבה על האופניים לעלית תוחלת החיים, אך למעשה מדובר היה במידע שקרי שלשכת השר כלל לא טרחה לבדוק.

1. כיצד הייתה משתנה תשובתך לו טענתו של דוד הנ"ל היתה כי הורדת המכסים על האופניים היא תוצאה של שוחד ששילם ארגון יבואני האופניים לעוזרו של השר?

**(יש לענות על חלקים ג, ד הן בהתייחס לשאלה עצמה והן בהתייחס למצב הדברים המתואר בחלק ב' לעיל).**

בהצלחה!

**01 – 313 – 99**

**משפט מנהלי**

# מועד ב' התש"ע

עו"ד חגית ברסטל - גינת

### הנחיות כלליות

1. משך המבחן 2.5 שעות.

2. ניתן להשתמש בכל חומר עזר.

3. אורך המבחן מוגבל למחברת בחינה אחת, אין לכתוב משני צידי הדף. בחינה חורגת לא תיבדק.

**יש לנמק את התשובות**

#### בהצלחה

שאלה ראשונה (50%)

ממשלת ישראל החליטה על הקמת ועדת בדיקה לבדיקת תנאי העסקתם של רופאים מתמחים. בישיבת הממשלה הודיע ראש הממשלה כי כדי לשדר לציבור רצינות בטיפול בנושא חשוב זה, הוא ממנה את שר הביטחון כאחראי על הקמת ועדה זו.

שר הביטחון, שלא רצה לבטל את תוכניותיו, הודיע למנכ"ל משרדו כי הוא מסמיך אותו למנות את הועדה המדוברת.

מנכ"ל המשרד, שהרגיש כי הוא אינו מבין דיו בנושא, פנה לשכנו, מנהל בית חולים, והתייעץ עימו בשאלה את מי כדאי למנות לועדה. מנהל בית החולים, המעוניין כי מצב המתמחים לא ישונה, המליץ למנכ"ל על כמה מעמיתיו, כולם מנהלי בתי חולים הסבורים כמותו בסוגיה זו.

המנכ"ל מינה את חברי הועדה בהתאם להמלצת שכנו.

כאשר חברי הועדה שמעו כי הם מונו לועדה זו, הם סיכמו בינהם, במהלך ארוע חברתי בה נפגשו כולם, כי מאחר והם מסכימים בעמדותיהם בנושא, די כי אחד מהם יכתוב את הדו"ח ויחתום בשם כולם וכך נעשה.

1. דונו בשאלות המשפטיות העולות מן המתואר.
2. "הארגון לבריאות הציבור", החושש מן הסכנות העלולות להגרם לבריאות הציבור במידה והדו"ח המדובר יאומץ רוצה לפעול כנגד הדו"ח. מה תייעצו להם?

שאלה שניה (50%)

ג'ורג', אזרח לבנון, שהיה בעברו קצין בצד"ל ולחם במשך שנתיים יחד עם כוחות צה"ל בלבנון, פונה אליך בבקשה ליעוץ משפטי לאחר שבקשתו לקבל אזרחות ישראלית נדחתה.

לדבריו, בעת ששרת כקצין בצד"ל, הובטח לו על ידי אלוף פיקוד הצפון כי במידה והמצב יסתבך, מדינת ישראל תדאג לו ולמשפחתו, בתמורה לעזרה שהוא מגיש למדינת ישראל. דברים מעין אלו הוא קרא גם במנשרים שחולקו על ידי צה"ל בלבנון.

לדבריו, בשל דברים אלו הוא בחר להמשיך ולסייע לצה"ל למרות איומים שספג מסביבתו.

בשל הסרוב לתת לו אזרחות הוא נמצא כעת במצוקה כי הוא אינו יכול לחזור ללבנון מאחר ושם יפגעו בו.

1. מה תייעצו לו?
2. התברר לך כי שר הפנים הוציא הנחיות לפיהם יש להקל עם דרישות האזרחות של אזרחים זרים שסייעו לכוחות ישראליים לפחות 30 חודשים. כיצד הנחיות אלו ישפיעו על תשובתך?
3. כיצד היתה משתנה תשובתך לו היה מתברר לך כי במקביל לסיועו לצה"ל עסק ג'ורג' בהברחת סמים?
4. כיצד היתה משתנה תשובתך לו ג'ורג' היה אזרח ישראלי, אך מאחר והתראיין לרשתות תקשורת זרות והביע בראיונות הזדהות עם חיזבאללה, החליט שר הפנים לשלול ממנו את אזרחותו?

בהצלחה